section_heading: Povijest
paragraph_text: thumb|lijevo|200px|Zemljovid rasprostranjenosti malgaških etničkih skupina Bezanozano su vrlo mala etnička skupina koja najvjerojatnije vodi podrijetlo od prvih doseljenika koji su na Madagaskar doplovili s Bornea. Danas se pretpostavlja da su se zajedno s Betsimisarakama i Sihanakama doselili na svoje današnje prostore početkom 17. stoljeća. Oni su se tradicionalno protivili prihvaćanju bilo čijeg autoriteta, tek od druge polovine 17. stoljeća zbog vanjskih pritisaka na svoju zemlju počeli su birati svog vođu mpifehija. Birali su ga samo na određeno vrijeme, te je više bio vojni zapovjednik nego kralj u pravom smislu te riječi.